อายุ22ปีเป็นความดันโลหิตคืออยากตรวจหาสาเหตุอีกครั้งได้มั้ยเคยตรวจเเล้วครั้งนึงเเต่หาสาเกตุไม่ได้เเต่ที่ที่ผมสงสัยคือตรวจดับผู้ชายว่าน่าจะเป็นไทรอยต้องกินยา2ปีประมานเเต่พอมาตรวจอีกคนอีกวันบอกว่าปกติให้ดินยาความดัน
สวัสดีค่ะ คนใต้ตัวดำการมีความดันโลหิตสูงผิดปกติเกิน 140/90 มม.ปรอทในคนอายุน้อยกว่า 30 ปีอาจจะมีสาเหตุนอกเหนือไปจากสาเหตุทางหลอดเลือดแบบที่เจอในผู้สูงอายุ สาเหตุต่างๆเช่น ภาวะหยุดหายใจขณะหลับ โรคไต ปัญหาต่อมไทรอยด์ เนื้องอกที่ต่อมหมวกไต หลอดเลือดผิดปกติแต่กำเนิด การใช้ยาบางชนิด การใช้สารเสพติด หรือแอลกอฮอล์ ซึ่งควรมีการตรวจหาเพิ่มเติมค่ะแนะนำพบแพทย์เพื่อตรวจ และแจ้งให้ทราบว่าเคยมีแพทย์แจ้งว่าเกิดจากไทรอยด์ อยากทราบว่าใช่หรือไม่ ตอนนี้ค่าไทรอยด์เป็นอย่างไร การรักษาอาจจะคล้ายกันในเรื่องการให้ยาลดความดัน แต่ควรจะรักษาสาเหตุที่เป็นต้นเหตุไปพร้อมๆกันด้วยค่ะการดูแลตัวเองเบื้องต้น ปรับพฤติกรรมการดำเนินชีวิต ทั้งในเรื่องของการรับประทานอาหาร ออกกำลังกายอย่างสม่ำเสมอ ไม่สูบบุหรี่ งดการดื่มแอลกอฮอล์ และควบคุมน้ำหนักให้อยู่ในเกณฑ์ปกติ